**Az előterjesztést megtárgyalta:**

Gazdasági és Városstratégiai Bizottság

Oktatási és Szociális Bizottság

Jogi és Társadalmi kapcsolatok Bizottsága

 *A határozati javaslatot törvényességi*

 *szempontból megvizsgáltam:*

 */: Dr. Károlyi Ákos :/*

 *jegyzői feladatokat ellátó*

 *aljegyző*

**E L Ő T E R J E S Z T É S**

# Szombathely Megyei Jogú Város Közgyűlésének 2015. április 16-i ülésére

**Javaslat Szombathely Megyei Jogú Város Önkormányzata 2015. évi költségvetési rendeletével összefüggő megállapodások módosítására**

**I.**

**Javaslat a SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft, a Regionális Szociális Forrásközpont Közhasznú Nonprofit Kft., valamint a Szombathelyi Egyházmegyei Karitász ellátási szerződéseinek módosítására**

Szombathely Megyei Jogú Város Önkormányzata az alábbi szervezetekkel határozatlan időre szóló ellátási szerződést kötött. A szóban forgó ellátási szerződésekben rögzítésre került az Önkormányzat által a Szervezetek részére biztosított támogatás éves összege.

A támogatási összegek változása következtében szükségessé vált az ellátási szerződések módosítása.

Szombathely Megyei Jogú Város Közgyűlése az Önkormányzat 2015. évi költségvetéséről szóló rendeletében **85.000.000**,- Ft összegű támogatást biztosított a SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft., **35.000.000**,- Ft összegű támogatást biztosított a Regionális Szociális Forrásközpont Közhasznú Nonprofit Kft., valamint **25.000.000**,- Ft támogatást biztosított a Szombathelyi Egyházmegyei Karitász számára 2015. évre.

Szombathely Megyei Jogú Város Közgyűlése az 58/2015. (II.26.) Kgy. számú határozatában döntött arról, hogy a 2014. évi pénzmaradványának tárgyalásakor, valamint a soron következő költségvetési rendelet módosításakor prioritásként kezeli a „Szombathelyi Egyházmegyei Karitász – Hársfa-ház Pszichiátriai- és Szenvedélybeteg-segítő Szolgálat és Közösségi Gondozó” szervezet előirányzatának 4.000 eFt –tal történő megemelését.

A módosításokkal egységes szerkezetbe foglalt ellátási szerződések az előterjesztés 1.-3. számú mellékletét képezik.

**II.**

**Javaslat a Herényi Kulturális és Sport Egyesület feladat-ellátási megállapodás módosítására**

Szombathely Megyei Jogú Város Önkormányzata és a Herényi Kulturális és Sport Egyesület (Szombathely, Béke tér 7.) között 2008. június 6-án feladat-ellátási megállapodás jött létre. A megállapodás alapján az Egyesület az önkormányzat által - a kulturális javak védelméről és a muzeális intézményekről, nyilvános könyvtári ellátásról és a közművelődésről szóló 1997. évi CXL. törvényben leírt - kötelezően ellátandó feladatokat átvállalta. Vállalta továbbá a Herényi Virágút évenkénti megrendezését, valamint a Kerékpáros és Kulturális Centrum működtetését. Az Önkormányzat 2015. évi költségvetésében az Egyesület támogatására 17 millió forint összegű előirányzat szerepel. (a 2014. évi támogatás összege 11.5 millió forint volt)

Javasolom, hogy az előirányzat terhére a kötelezően ellátandó átvállalt feladat 1.000.000,- Ft, a Herényi Virágút önkormányzati támogatása 7.000.000.-Ft, a Kerékpáros és Kulturális Centrum működtetésének támogatása pedig 9.000.000.-Ft legyen és a feladat-ellátási megállapodás a Herényi Virágútra vonatkozóan is 2016. június 30. napjáig kerüljön meghosszabbításra. A módosított feladat-ellátási megállapodás tervezete az előterjesztés 4. számú melléklete.

**III.**

**Javaslat a színházi feladatok ellátására kötött megállapodás módosítására**

Szombathely Megyei Jogú Város Önkormányzata és a Weöres Sándor Színház Nonprofit Kft. (továbbiakban: Színház) között 2008. január 11. napján kötött, színházi feladatok ellátásáról szóló megállapodásban az Önkormányzat kötelezettségeit tartalmazó fejezet 4. pontja az alábbiakat tartalmazza:

„Az Önkormányzat az adott évre vonatkozó támogatást havonta, a hónap 5. napjáig időarányosan, egyenlő részletekben teljesíti a Színház számlájára.”.

A Színház működését, valamint az adott évad sajátosságait figyelembe véve Szombathely Megyei Jogú Város Önkormányzata minden évben meghatározza az adott évi támogatás folyósításának ütemezését.

A Színház állami támogatásának összege 2015. évben 210.100.000,- Ft, míg az önkormányzati támogatás összege 165.000.000,- Ft, összesen 375.100.000,- Ft. Ebből az összegből 2015. márciusig 96.200.000,- Ft már átutalásra került.

A fennmaradó 278.900.000,- Ft utalása - a Színház által megfogalmazottak szerint - az alábbi ütemezésben javasolt.

 Támogatási összeg

2015. április 5. napjáig 34.000.000,-

2015. május 5. napjáig 40.000.000,-

2015. június 5. napjáig 40.000.000,-

2015. július 5. napjáig 39.000.000,-

2015. augusztus 5. napjáig 35.000.000,-

2015. szeptember 5. napjáig 36.000.000,-

2015. október 5. napjáig 33.000.000,-

2015. november 5. napjáig 16.400.000,-

2015. december 5. napjáig 5.500.000,-

A megállapodás módosításának tervezete az előterjesztés 5. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2015. április „ ”**

**(: Dr. Puskás Tivadar :)**

**I.**

HATÁROZATI JAVASLAT

**…/2015. (IV. 16.) Kgy. számú határozat**

1. A Közgyűlés a Szombathelyi Egyházmegyei Karitász részére 2015. évben 29.000.000,- Ft összegű önkormányzati támogatást biztosít.
2. A Közgyűlés Szombathely Megyei Jogú Város Önkormányzatának a Szombathelyi Egyházmegyei Karitásszal, a SAVARIA REHAB-TEAM Szociális Szolgáltató és Foglalkoztatási Közhasznú Nonprofit Kft-vel, valamint a Regionális Szociális Forrásközpont Közhasznú Nonprofit Kft.-vel kötött ellátási szerződés módosítását az előterjesztés melléklete szerinti tartalommal jóváhagyja.
3. A Közgyűlés felhatalmazza a polgármestert a módosításokkal egységes szerkezetbe foglalt ellátási szerződések aláírására.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője,

 Tuczainé Régvári Marietta, a Szombathelyi Egyházmegyei Karitász igazgatója,

Bujtás Edit, a SAVARIA REHAB-TEAM Közhasznú Nonprofit Kft. ügyvezető igazgatója,

Dr. Horváthné Németh Klára, a Regionális Szociális Forrásközpont Közhasznú Nonprofit Kft. ügyvezető igazgatója,/

**Határidő:** 2015. áprilisi közgyűlés (1. és 2. pont vonatkozásában)

 2015. május 15. (a 3. pont vonatkozásában)

**II.**

HATÁROZATI JAVASLAT

**…/2015. (IV. 16.) Kgy. számú határozat**

1. Szombathely Megyei Jogú Város Közgyűlése az Önkormányzat és a Herényi Kulturális és Sport Egyesület között 2008. június 6-án napján létrejött feladat-ellátási megállapodást az előterjesztés melléklete szerinti tartalommal módosítja.
2. A Közgyűlés felhatalmazza a polgármestert a módosított feladat-ellátási megállapodás aláírására.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője,

 Szekér Tamás, a Herényi Kulturális és Sportegyesület elnöke/

**Határidő:** 2015. április 30. (az 1 és 2. pont tekintetében)

**III.**

HATÁROZATI JAVASLAT

**…/2015. (IV. 16.) Kgy. számú határozat**

1. A Közgyűlés a Weöres Sándor Színház Nonprofit Kft. és Szombathely Megyei Jogú Város Önkormányzata között 2008. január 11. napján kötött, a színházi feladatok ellátására szóló megállapodásban az Önkormányzat kötelezettségeit tartalmazó fejezet 4. pontját az alábbiak szerint módosítja:

 „A Színház 2015. évi 375.100.000,- Ft összegű támogatásából 2015. márciusig az Önkormányzat részéről átutalásra került 96.200.000,- Ft. Az ezen felüli összeg folyósítását az Önkormányzat az alábbi részletekben teljesíti a színház részére:

Támogatási összeg

2015. április 5. napjáig 34.000.000,-

2015. május 5. napjáig 40.000.000,-

2015. június 5. napjáig 40.000.000,-

2015. július 5. napjáig 39.000.000,-

2015. augusztus 5. napjáig 35.000.000,-

2015. szeptember 5. napjáig 36.000.000,-

2015. október 5. napjáig 33.000.000,-

2015. november 5. napjáig 16.400.000,-

2015. december 5. napjáig 5.500.000,-

1. A Közgyűlés felhatalmazza a polgármestert a módosított megállapodás aláírására.

**Felelős:** Dr. Puskás Tivadar polgármester

 Koczka Tibor alpolgármester

 Molnár Miklós alpolgármester

 Dr. Károlyi Ákos jegyzői feladatokat ellátó aljegyző

 /a végrehajtás előkészítéséért:

 Dr. Bencsics Enikő, az Egészségügyi és Közszolgálati Osztály vezetője

 Stéger Gábor, a Közgazdasági és Adó Osztály vezetője,

Jordán Tamás, a Weöres Sándor Színház Nonprofit Kft. ügyvezető igazgatója/

**Határidő:** 2015. áprilisi közgyűlés (az 1. pont vonatkozásában)

 2015. április 25. (a 2. pont vonatkozásában)